Diari Oficial de la Generalitat Valenciana


Sumari del DOGV 8978, del 18-12-2020 (2020/10229)

RESOLUCIÓ de 14 de desembre de 2020, del síndic major, per la qual s'ordena publicar l'acord del Consell de la Sindicatura de Comptes del mateix dia sobre ajornament de la data de reactivació dels processos selectius derivats de l'oferta pública d'ocupació per a 2019.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8978

Data del DOGV
:   18-12-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/10832


Data del document
:   14-12-2020

Organisme emissor
:   Sindicatura de Comptes

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 14 de desembre de 2020, del síndic major, per la qual s'ordena publicar l'acord del Consell de la Sindicatura de Comptes del mateix dia sobre ajornament de la data de reactivació dels processos selectius derivats de l'oferta pública d'ocupació per a 2019. [2020/10722]  
En execució de l'oferta pública d'ocupació de la Sindicatura de Comptes de la Comunitat Valenciana per a 2019 (DOGV i BOCV de data 31 de maig de 2019), es van publicar les convocatòries 1 a 6 de 2019 (DOGV i BOCV de data 28 de juny de 2019), abans que l'Organització Mundial de la Salut haguera declarat pandèmia internacional la situació d'emergència ocasionada pel brot epidèmic de Covid-19 (tal declaració es va fer l'11 de març de 2020).  
Per tant, les esmentades convocatòries, donada la seua data d'aprovació i publicació, no van tindre la possibilitat d'incorporar a les seues bases cap previsió relativa a les conseqüències que tindria la inassistència d'alguns aspirants a la realització de les proves en la data establida, amb motiu del confinament domiciliari obligatori de les persones afectades per la Covid-19, ordenat i certificat pels serveis públics de salut competents en aquesta matèria.  
El Consell de la Sindicatura de Comptes, en data 17 de setembre de 2020, va acordar reactivar, a partir de l'1 de gener de 2021, el calendari de desenvolupament dels processos selectius derivats de l'oferta pública d'ocupació per a 2019, suspesos en el seu moment amb motiu de la pandèmia.  
En coherència amb l'acord anterior, el Consell de la Sindicatura de Comptes, mitjançant un altre acord del dia 11 de novembre de 2020, va acordar prorrogar fins al 31 de desembre de 2021 el termini per a l'execució de les convocatòries incloses en l'oferta pública d'ocupació per a 2019 (BOCV de data 20 de novembre de 2020 i el DOGV de 23 de novembre de 2020).  
No obstant això, la situació actual de la pandèmia, que presenta xifres d'incidència elevades i ha determinat l'aprovació del Reial decret 956/2020, de 3 de novembre (BOE del 4 de novembre de 2020), pel qual es prorroga l'estat d'alarma declarat pel Reial decret 926/2020, de 25 d'octubre, fins a les 00.00 hores del dia 9 de maig de 2021, obliguen a replantejar-se la procedència de mantindre el dia 1 de gener de 2021 com a data de reactivació del calendari dels esmentats processos selectius.  
El Comité de Seguretat i Salut ha tractat aquest tema en la reunió del dia 10 de desembre de  2020, i les consideracions han sigut tingudes en compte. El dia 11 de desembre de 2020 s'ha negociat amb els representants sindicals presents en la mesa de negociació.  
A la vista dels precedents apuntats, el Consell, en exercici de les funcions que li atribueix l'article 19.c de la Llei de Sindicatura de Comptes, ha acordat:  
  
Primer  
Ajornar la data a partir de la qual tindrà efecte la reactivació del calendari de desenvolupament dels processos derivats de l'oferta pública d'ocupació per a 2019, fins a les 00.00 hores del dia 9 de maig de 2021.  
  
Segon  
En coherència amb el dit ajornament, es prorroga fins a les 00.00 hores del dia 9 de maig de 2022 el termini per a l'execució de les convocatòries incloses en l'oferta pública d'ocupació per a 2019.  
  
Tercer  
Aquest acord s'anunciarà en el web de la Sindicatura de Comptes, a més del DOGV i el BOCV.  
  
Quart  
El present acord podrà ser impugnat per les persones interessades mitjançant la interposició d'un recurs contenciós administratiu en el termini de dos mesos comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana. No obstant això, podrà interposar-se potestativament un recurs de reposició davant el mateix òrgan que va dictar l'acte que es recorre, en el termini d'un mes comptat des de l'endemà al de la publicació, o qualsevol altre recurs que estime procedent. Tot això d'acord amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 14 de desembre de 2020.- El síndic major: Vicent Cucarella Tormo.